CELEX: 32021D1443
Language: fi
Date: 2021-08-26 00:00:00
Title: Euroopan keskuspankin päätös (EU) 2021/1443, annettu 26 päivänä elokuuta 2021, sisäisiä malleja ja määräaikojen pidentämistä koskevia delegoituja päätöksiä tekevien yksikönpäälliköiden nimittämisestä (EKP/2021/40)

6.9.2021   
               
               
                  FI
               
               
                  Euroopan unionin virallinen lehti
               
               
                  L 314/30
               
            
         EUROOPAN KESKUSPANKIN PÄÄTÖS (EU) 2021/1443,
         annettu 26 päivänä elokuuta 2021,
         sisäisiä malleja ja määräaikojen pidentämistä koskevia delegoituja päätöksiä tekevien yksikönpäälliköiden nimittämisestä (EKP/2021/40)
         EUROOPAN KESKUSPANKIN JOHTOKUNTA, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 11.6 artiklan,
         ottaa huomioon valvontatehtäviä koskevien säädösten päätöksentekovaltuuksien siirtämistä koskevista yleisistä säännöistä 16 päivänä marraskuuta 2016 annetun Euroopan keskuspankin päätöksen (EU) 2017/933 (EKP/2016/40) (1) ja erityisesti sen 4 ja 5 artiklan,
         ottaa huomioon sisäisiä malleja koskeviin päätöksiin liittyvästä toimivallan delegoinnista ja määräaikojen pidentämisestä 3 päivänä elokuuta 2021 annetun Euroopan keskuspankin päätöksen (EU) 2021/1442 (2) (EKP/2021/38) ja erityisesti sen 3 artiklan,
         ottaa huomioon Euroopan keskuspankin työjärjestyksen hyväksymisestä 19 päivänä helmikuuta 2004 tehdyn Euroopan keskuspankin päätöksen EKP/2004/2 (3) ja erityisesti sen 10 artiklan,
         sekä katsoo seuraavaa:
         
                     (1)
                  
                  
                     Euroopan keskuspankin (EKP) on tehtävä huomattavan paljon päätöksiä valvontatehtäviään hoitaessaan, minkä vuoksi on otettu käyttöön menettely erityisten delegoitujen päätösten tekemiseksi.
                  
               
                     (2)
                  
                  
                     Delegointipäätös on voimassa, kun johtokunta on hyväksynyt päätöksen yhden tai useamman yksikönpäällikön nimittämisestä tekemään päätöksiä delegointipäätöksen nojalla.
                  
               
                     (3)
                  
                  
                     Nimittäessään yksikönpäälliköitä johtokunta ottaa huomioon delegointipäätöksen tärkeyden sekä sen, kuinka monelle vastaanottajalle delegoituja päätöksiä on lähetettävä.
                  
               
                     (4)
                  
                  
                     Euroopan keskuspankin päätöksen EKP/2004/2 10.1 artiklassa säädetään, että EKP:n johtokunta päättää EKP:n yksiköiden lukumäärästä, nimestä ja toimivallasta.
                  
               
                     (5)
                  
                  
                     Valvontaelimen puheenjohtajaa on kuultu siitä, mille yksikönpäälliköille sisäisiä malleja ja määräaikojen pidentämistä koskevien päätösten hyväksymiseen liittyvä toimivalta tulisi delegoida,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Määritelmät
            Tässä päätöksessä sovelletaan päätöksen (EU) N:o 2021/1442 (EKP/2021/38) 1 artiklassa olevia määritelmiä.
         
         
            2 artikla
            Sisäisiä malleja ja määräaikojen pidentämistä koskevat delegoidut päätökset
            
               1.   Lukuun ottamatta päätöksiä, joilla pidennetään määräosuuksien hankintaa koskevassa päätöksessä asetettua, ehdotetun hankinnan tekemiselle asetettua enimmäisaikaa, koska tällaiset päätökset on määritelty Euroopan keskuspankin päätöksen (EU) 2019/1376 (EKP/2019/23) (4) 1 artiklan 3 kohdassa, päätöksen (EU) 2021/1442 (EKP/2021/38) 3 artiklan mukaiset delegoidut päätökset hyväksyy yksi seuraavista yksikönpäälliköistä:
               
                           a)
                        
                        
                           järjestelmän kannalta merkittävien ja kansainvälisten pankkien pääosaston johtaja tai varajohtaja, jos järjestelmän kannalta merkittävien ja kansainvälisten pankkien pääosasto valvoo kyseistä valvottavaa yhteisöä tai ryhmittymää;
                        
                     
                           b)
                        
                        
                           yleispankkien ja monialaisten pankkien pääosaston johtaja tai varajohtaja, jos yleispankkien ja monialaisten pankkien pääosasto valvoo kyseistä valvottavaa yhteisöä tai ryhmittymää;
                        
                     
                           c)
                        
                        
                           erityisluottolaitosten ja vähemmän merkittävien laitosten pääosaston johtaja tai varajohtaja, jos erityisluottolaitosten ja vähemmän merkittävien laitosten pääosasto valvoo kyseistä valvottavaa yhteisöä tai ryhmittymää.
                        
                     
            
               2.   Päätöksen (EU) 2021/1442 (EKP/2021/38) 3 artiklan mukaiset delegoidut päätökset, jotka koskevat ehdotetun hankinnan tekemiselle asetettua enimmäisaikaa ja jotka liittyvät merkittäviin valvottaviin yhteisöihin siten kuin ne on määritelty Euroopan keskuspankin asetuksen (EU) N:o 468/2014 (EKP/2014/17) (5) 2 artiklan 16 kohdassa, hyväksyy pankkivalvonnan hallinnon ja yleistoimintojen pääosaston johtaja tai varajohtaja, tai heidän ollessaan estyneitä toimilupa-asioiden toimistopäällikkö ja yksi seuraavista yksikönpäälliköistä:
               
                           a)
                        
                        
                           järjestelmän kannalta merkittävien ja kansainvälisten pankkien pääosaston johtaja tai varajohtaja, jos järjestelmän kannalta merkittävien ja kansainvälisten pankkien pääosasto valvoo kyseistä valvottavaa yhteisöä tai ryhmittymää;
                        
                     
                           b)
                        
                        
                           yleispankkien ja monialaisten pankkien pääosaston johtaja tai varajohtaja, jos yleispankkien ja monialaisten pankkien pääosasto valvoo kyseistä valvottavaa yhteisöä tai ryhmittymää;
                        
                     
                           c)
                        
                        
                           erityisluottolaitosten ja vähemmän merkittävien laitosten pääosaston johtaja tai varajohtaja, jos erityisluottolaitosten ja vähemmän merkittävien laitosten pääosasto valvoo kyseistä valvottavaa yhteisöä tai ryhmittymää.
                        
                     Jos päätöksen (EU) 2019/1376 (EKP/2019/23) 3 ja 4 artiklan mukainen delegoitu päätös liittyy useampaan kuin yhteen merkittävään valvottavaan yhteisöön, merkityksellinen valvottava yhteisö on se valvottava yhteisö tai ryhmittymä, josta määräosuus hankitaan.
            
            
               3.   Päätöksen (EU) 2021/1442 (EKP/2021/38) 3 artiklan mukaiset delegoidut päätökset, jotka koskevat ehdotetun hankinnan tekemiselle asetettua enimmäisaikaa ja jotka eivät liity merkittäviin valvottaviin yhteisöihin, hyväksyy pankkivalvonnan hallinnon ja yleistoimintojen pääosaston johtaja tai varajohtaja, tai heidän ollessaan estyneitä toimilupa-asioiden toimistopäällikkö.
            
         
         
            3 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Frankfurt am Mainissa 26 päivänä elokuuta 2021.
            
               
                  EKP:n puheenjohtaja
               
               Christine LAGARDE
            
         
         
            (1)  EUVL L 141, 1.6.2017, s. 14.
         
            (2)  Ks. tämän virallisen lehden sivu 22
         
            (3)  EUVL L 80, 18.3.2004, s. 33.
         
            (4)  Euroopan keskuspankin päätös (EU) 2019/1376, annettu 23 päivänä heinäkuuta 2019, EU:n laajuisen toimiluvan antamista, määräosuuksien hankkimista ja luottolaitosten toimilupien peruuttamista koskevien päätöksentekovaltuuksien siirtämisestä (EKP/2019/23) (EUVL L 224, 28.8.2019, s. 1).
         
            (5)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s. 1).